ಹಸಿರು ಫೇಸಂಟ್ ಹಕ್ಕಿ

ಹಸಿರು ಫೆಸೆಂಟ್ (ಜಪಾನೀಸ್ ಗ್ರೀನ್ ಫೆಸೆಂಟ್ )ಎಂದೂ ಕರೆಯಲ್ಪಡುವ ಈ ಹಕ್ಕಿಯ ವೈಜ್ಞಾನಿಕ ಹೆಸರು ಫ್ಯಾಸಿಯಾನಸ್ ವರ್ಸಿಕೋಲಾರ್. ಇದು ಜಪಾನಿನ ದ್ವೀಪಸಮೂಹದಲ್ಲಿ ಮಾತ್ರ ಕಾಣಸಿಗುವ ಸ್ಥಳೀಯ ಪಕ್ಷಿ. ಕೆಲವು ಜೀವವರ್ಗೀಕರಣದ ಅಧಿಕಾರಿಗಳು ಇದನ್ನು ಸಾಮಾನ್ಯ ಫೆಸೆಂಟ್, ಫಾಸಿಯಾನಸ್ ಕೊಲ್ಚಿಕಸ್ ಉಪಜಾತಿ ಎಂದು ಪರಿಗಣಿಸುತ್ತಾರೆ. ಇದು ಜಪಾನ್ ನ ರಾಷ್ಟ್ರೀಯ ಪಕ್ಷಿಯಾಗಿದೆ.

 ವರ್ಗೀಕರಣ ಮತ್ತು ವ್ಯವಸ್ಥಿತಶಾಸ್ತ್ರ 
ಕೆಲವು ಮೂಲಗಳು ಹಸಿರು ಫೆಸೆಂಟ್ ಸಾಮಾನ್ಯ ಫೆಸೆಂಟ್ ಉಪಜಾತಿ ಎಂದು ಹೇಳಿಕೊಂಡರೂ ಇತರರು ಅವು ಪ್ರತ್ಯೇಕ ಎನ್ನುತ್ತಾರೆ. ಇವು  ನಿಕಟ ಸಂಬಂಧ ಹೊಂದಿದ್ದರೂ ಬೇರೆ ಪ್ರಭೇದಗಳಾಗಿವೆ ಎಂದು ಹೇಳಿಕೊಳ್ಳುತ್ತಾರೆ. ಹಸಿರು ಫೆಸೆಂಟ್ ಮೂರು ಉಪವರ್ಗಗಳನ್ನು ಹೊಂದಿದೆ. ನಾಮನಿರ್ದೇಶಿತ ಉಪವರ್ಗವಾದ ಪಿ. ವಿ. ವರ್ಸಿಕಲರ್ ಅನ್ನು ದಕ್ಷಿಣದ ಹಸಿರು ಫೆಸೆಂಟ್ ಅಥವಾ ಕಿಜಿ ಎಂದು ಕರೆಯಲಾಗುತ್ತದೆ. ಪೆಸಿಫಿಕ್ ಹಸಿರು ಫೆಸೆಂಟ್, ಪಿ. ವಿ. ಟಮೆನ್ಸಿಸ್ ಮತ್ತು ಉತ್ತರ ಹಸಿರು ಫೆಸಂಟ್, ಪಿ. ಭಿ. ರೋಬಸ್ಟೈಪ್ಸ್, ಇತರ ಎರಡು ಉಪವರ್ಗಗಳಾಗಿವೆ. ಹಸಿರು ಫೆಸೆಂಟ್ ಮತ್ತು ತಾಮ್ರದ ಫೆಸೆಂಟ್ ಅಥವಾ ಸಾಮಾನ್ಯ ಫೆಸೆಂಟ್ ನಡುವೆ ಕೆಲವು ಹೈಬ್ರಿಡ್ಗಳಿವೆ.

 ಗುಣಲಕ್ಷಣಗಳು 
ಗಂಡು  ದಕ್ಷಿಣ ಹಸಿರು ಫೆಸೆಂಟ್, ಪಿ. ವಿ. ವರ್ಸಿಕಲರ್ಗೆ ಎದೆ, ಕುತ್ತಿಗೆ, ಹಿಂಭಾಗ ಮತ್ತು ಪಾರ್ಶ್ವಗಳ ಮೇಲೆ ಗಾಢ ಹಸಿರು ಗರಿಗಳನ್ನು ಹೊಂದಿರುತ್ತದೆ. ಗಂಡು ನೀಲಿ-ನೇರಳೆ ಬಣ್ಣದ ಹುಡ್ ಅನ್ನು ಹೊಂದಿದ್ದು, ಸ್ಪಷ್ಟವಾದ ಕಿವಿ ಟಫ್ಟ್ಸ್, ಕೆಂಪು ವ್ಯಾಟಲ್ಸ್ ಮತ್ತು ಉದ್ದವಾದ, ತಿಳಿ ಬೂದು-ಬ್ಯಾಂಡೆಡ್ ಬಾಲವನ್ನು ಹೊಂದಿರುತ್ತದೆ.

ಹೆಣ್ಣು  ಗಂಡಿಗಿಂತ ಚಿಕ್ಕದಾಗಿದ್ದು, ಚಿಕ್ಕ ಬಾಲವನ್ನು ಹೊಂದಿರುತ್ತದೆ ಮತ್ತು ಕಂದು-ಕಪ್ಪು ಬಣ್ಣದ ಗರಿಗಳನ್ನು ಹೊಂದಿರುತ್ತದೆ. ಕಂದು ಬಣ್ಣದ ಗರಿಗಳು ತೆಳು ಕಂದು ಬಣ್ಣವನ್ನು ಹೊಂದಿರುತ್ತವೆ. ಈ ಉಪವರ್ಗದ ಗಂಡುಗಳು ಮುಖ್ಯವಾಗಿ ಹಸಿರು ಬಣ್ಣವನ್ನು ಹೊಂದಿರುವ ಅತ್ಯಂತ ಗಾಢವಾದ ಗರಿಗಳನ್ನು ಹೊಂದಿರುತ್ತವೆ.

ಪೆಸಿಫಿಕ್ ನ ಗಂಡು ಹಸಿರು ಫೆಸೆಂಟ್, ಪಿ. ವಿ. ಟ್ಯಾಮೆನ್ಸಿಸ್ ನಾಮಿನೇಟ್  ಉಪವರ್ಗಗಳಿಗಿಂತ ಹಗುರವಾದ ಗರಿಗಳನ್ನು ಹೊಂದಿರುತ್ತದೆ. ಇದರ ಗರಿಗಳು ಹೆಚ್ಚು ನೇರಳೆ ಮತ್ತು ನೀಲಿ ಬಣ್ಣದಲ್ಲಿರುತ್ತವೆ.

ಗಂಡು ಉತ್ತರದ ಹಸಿರು ಫೆಸೆಂಟ್ ಅಥವಾ ಪಿ. ವಿ. ರೋಬಸ್ಟೈಪ್ಗಳು ಅತ್ಯಂತ ಹಗುರವಾದ ಗರಿಗಳನ್ನು ಹೊಂದಿರುತ್ತವೆ ಮತ್ತು ಅದರ ಕಿರೀಟ ಮತ್ತು ಕವಚವು ಇತರ ಉಪವರ್ಗಗಳಿಗಿಂತ ಹೆಚ್ಚು ಕಂಚಿನದ್ದಾಗಿರುತ್ತವೆ.

ಎಲ್ಲಾ ಮೂರು ಉಪವರ್ಗಗಳ ಹೆಣ್ಣುಗಳು ಹೆಚ್ಚು ಹೋಲುತ್ತವೆ, ಆದರೂ, ಗಂಡುಗಳಂತೆ, ಪಿ. ವಿ. ವರ್ಸಿಕಲರ್ ಹೆಣ್ಣುಗಳು ಸಾಮಾನ್ಯವಾಗಿ ಗಾಢವಾದ ಗರಿಗಳನ್ನು ಹೊಂದಿರುತ್ತವೆ ಮತ್ತು ಪಿ. ವಿ ರೋಬಸ್ಟೈಪ್ಗಳ ಹೆಣ್ಣುಗಳು ಹಗುರವಾಗಿರುತ್ತವೆ.Ramel, Gordon. 

 ವರ್ತನೆ 

 ಆಹಾರಕ್ರಮ 
ಕಾಡಿನಲ್ಲಿ ಬದುಕುವ ಹಸಿರು ಪೆಸೆಂಟ್ಗಳು ಹುಳುಗಳು ಮತ್ತು ಕೀಟಗಳು, ಧಾನ್ಯಗಳು ಮತ್ತು ಸಸ್ಯಗಳಂತಹ ಸಣ್ಣ ಪ್ರಾಣಿಗಳನ್ನು ತಿನ್ನುತ್ತದೆ. ಅವು ಸೆರೆಯಲ್ಲಿ ಹಿಡಿಯುವ ಇವಕ್ಕೆ  ಬೀಜಗಳು, ಸಸ್ಯಗಳು ಮತ್ತು ಜೀವಂತ ಆಹಾರವನ್ನು ನೀಡಲಾಗುತ್ತದೆ.

 ಸಂತಾನೋತ್ಪತ್ತಿ 
ಹಸಿರು ಪೆಸೆಂಟ್ಗಳ ಸಂತಾನೋತ್ಪತ್ತಿಯ ಕಾಲವು ಮಾರ್ಚ್ ಅಥವಾ ಏಪ್ರಿಲ್ನಲ್ಲಿ ಪ್ರಾರಂಭವಾಗಿ ಜೂನ್ನಲ್ಲಿ ಕೊನೆಗೊಳ್ಳುತ್ತದೆ. ಹಸಿರು ಪೆಸೆಂಟ್ಗಳು ಸುಮಾರು ಒಂದು ವರ್ಷದ ವಯಸ್ಸಿನಲ್ಲಿ ಮೊದಲು ಸಂತಾನೋತ್ಪತ್ತಿ ಮಾಡಬಹುದು. ಇದು ತಾಯಿಯಾದ ಸಂದರ್ಭದಲ್ಲಿ ಹಾಕಿದ ಮೊಟ್ಟೆಗಳನ್ನು ಕ್ಲಚ್ ಎನ್ನುತ್ತಾರೆ.  ಒಂದು ಕ್ಲಚ್ ಆರರಿಂದ ಹದಿನೈದು ಮೊಟ್ಟೆಗಳನ್ನು ಹೊಂದಿರುತ್ತದೆ. ಮೊಟ್ಟೆಗಳನ್ನು 23 ರಿಂದ 25 ದಿನಗಳವರೆಗೆ ಕಾವುಕೊಡಲಾಗುತ್ತದೆ.

 ಸಂಸ್ಕೃತಿಯಲ್ಲಿ 
ಜಪಾನ್ನಲ್ಲಿ ಹಸಿರು ಪೆಸೆಂಟ್ ಭೂಕಂಪಗಳಿಂದ ಮತ್ತು 'ಕಿರುಚಾಟದಿಂದ' ಹೆದರುತ್ತದೆ ಎಂದು ಅನೇಕರು ಹೇಳುತ್ತಾರೆ. ಅವು ಜಪಾನ್ನ ರಾಷ್ಟ್ರೀಯ ಪಕ್ಷಿಗಳಾಗಿವೆ  ಈ ಹೆಣ್ಣುಹಕ್ಕಿ ತನ್ನ ಮರಿಗಳೊಂದಿಗೆ ಒಟ್ಟಿಗೆ ನಡೆಯುವ ವಿಧಾನವನ್ನು ಸಾಮರಸ್ಯದ ಸಂಕೇತವೆಂದು ಪರಿಗಣಿಸಲಾಗುತ್ತದೆ. ಇದು ಜಪಾನಿನ 10,000 ಯೆನ್ ನೋಟುಗಳಲ್ಲಿ ಕಾಣಿಸಿಕೊಂಡಿತ್ತು.

 ವಾಸಸ್ಥಾನಗಳು 
ಇದು ಹೊನ್ಶು, ಶಿಕೋಕು ಮತ್ತು ಕ್ಯೂಶೂ ಮತ್ತು ಕೆಲವು ಸಣ್ಣ ದ್ವೀಪಗಳಾದ್ಯಂತ ಕಂಡುಬರುತ್ತದೆ. ಇದನ್ನು ಅಮೇರಿಕಾದ ಹವಾಯಿ ಗೆ ತರಲಾಗಿತ್ತು. ಮತ್ತು (ಉತ್ತರ ಅಮೆರಿಕ ಗೇಮ್ ಬರ್ಡ್ ಆಗಿ ತರುವ ಪ್ರಯತ್ನ ಮಾಡಲಾಗಿತ್ತು. ಇದು ಕಾಡುಗಳು ಮತ್ತು ಅರಣ್ಯದ ಅಂಚುಗಳು,  ಹುಲ್ಲುಗಾವಲು ಮತ್ತು ಉದ್ಯಾನವನಗಳಲ್ಲಿ ವಾಸಿಸುತ್ತದೆ.

ಈ ಪ್ರಭೇದವು ತನ್ನ ಸ್ಥಳೀಯ ವ್ಯಾಪ್ತಿಯಾದ್ಯಂತ ಸಾಮಾನ್ಯವಾಗಿದೆ. ಇದು ಆಗಾಗ್ಗೆ ಕೃಷಿಭೂಮಿಗಳು ಮತ್ತು ಮಾನವ ವಸಾಹತುಗಳಿಗೆ ಭೇಟಿ ನೀಡುತ್ತದೆ. ಹವಾಯಿಯಲ್ಲಿ ಪರಿಚಯಿಸಲಾದ ಹಕ್ಕಿಗಳ ಸಂಖ್ಯೆ ಸ್ಥಿರವಾಗಿದೆ. ಪಶ್ಚಿಮ ಯುರೋಪಿನ ಜನಸಂಖ್ಯೆಯು  ಹಲವಾರು ವರ್ಷಗಳಿಂದ ಸಾಮಾನ್ಯ ಫೆಸೆಂಟ್ನೊಂದಿಗೆ ಬೆಳೆದಿದೆ ಮತ್ತು ಅಲ್ಲಿ ಯಾವುದೇ  ಹಸಿರು ಫೆಸೆಂಟ್ಗಳು ಅಸ್ತಿತ್ವದಲ್ಲಿಲ್ಲ. ಈ ಪ್ರಭೇದವನ್ನು ಉತ್ತರ ಅಮೆರಿಕಾದ ಕೆಲವು ಆಟದ ತೋಟಗಳಲ್ಲಿ ಸಾಮಾನ್ಯ ಫೆಸೆಂಟ್ನೊಂದಿಗೆ ವಂಶಾಭಿವೃದ್ಧಿ ಮಾಡಲು ಬಿಡುಗಡೆ ಮಾಡಲಾಗಿದೆ.

ಜಪಾನಿನ ತನ್ನ ಸ್ಥಳೀಯ ವ್ಯಾಪ್ತಿಯಲ್ಲಿ ಹಸಿರು ಫೆಸೆಂಟ್  ಮತ್ತು ಸಾಮಾನ್ಯ ಪೆಸೆಂಟ್  ಪ್ರಭೇದಗಳ ನಿಕಟ ಸಂಬಂಧದ ಹೊರತಾಗಿಯೂ ಹಸಿರು ಫೆಸೆಂಟೇ ಜಾಸ್ತಿ ಕಾಣಸಿಗುತ್ತದೆ. ಜಪಾನಿಗೆ ಸಾಮಾನ್ಯ ಪೆಸೆಂಟ್ಗಳನ್ನು ತಂದರೂ ಹಸಿರು ಫೆಸೆಂಟ್ಗಳೇ ಇಲ್ಲಿ ಅಧಿಕವಾಗಿವೆ. ಇವು ವಿಭಿನ್ನ ಪರಿಸರದ ಅವಶ್ಯಕತೆಗಳನ್ನು ಹೊಂದಿದ್ದು ಸಾಮಾನ್ಯ ಫೆಸಂಟ್ ಹಸಿರು ಫೆಸಂಟ್ನ ವ್ಯಾಪ್ತಿಯ ಪರಿಸರಕ್ಕೆ ಕಡಿಮೆ ಹೊಂದಿಕೊಳ್ಳುವ ಕಾರಣ ಹೀಗಾಗಿದೆ ಎಂದು ಅಭಿಪ್ರಾಯ ಪಡುತ್ತಾರೆ..

 ಸಂರಕ್ಷಣೆ 
ಹಸಿರು ಫೆಸೆಂಟ್ಗಳ  ಸಂಖ್ಯೆ ಕಡಿಮೆಯಾಗುತ್ತಿದ್ದರೂ, ಅದು ತೀವ್ರವಾಗಿಲ್ಲ. ಸ್ಥಳೀಯ ಮತ್ತು ರಾಷ್ಟ್ರೀಯ ಮಟ್ಟದಲ್ಲಿ, ಹಸಿರು ಫೆಸೆಂಟ್ಗಳನ್ನು ಕ್ರೀಡಾ ಬೇಟೆ, ಮಾದರಿ ಸಂಗ್ರಹಣೆ ಮತ್ತು ಸಾಕುಪ್ರಾಣಿಗಳಾಗಿ ಅಥವಾ ಪ್ರದರ್ಶನ ಪ್ರಾಣಿಗಳಾಗಿ ಬಳಸಲಾಗುತ್ತದೆ. ಈ ಯಾವುದೇ ಅಭ್ಯಾಸಗಳು ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಕಂಡುಬರುವುದಿಲ್ಲ.  ಹಸಿರು ಫೆಸೆಂಟ್ ಜಪಾನ್ನಲ್ಲಿ ಗೊತ್ತುಪಡಿಸಿದ 29 'ಆಟಕ್ಕಾಗಿ ಕೊಲ್ಲಬಹುದಾದ ಜೀವಿ'ಗಳಲ್ಲಿ ಒಂದಾಗಿದೆ. ಕಾನೂನುಬದ್ಧವಾಗಿ ಬೇಟೆಯಾಡಬಹುದಾದ ಏಕೈಕ ಪ್ರಭೇದಗಳು ಇವು. ಇವುಗಳ ಬೇಟೆಗೆ ಪರವಾನಗಿಯ ಅಗತ್ಯವಿದೆ.

 ಗ್ಯಾಲರಿ 

 ಉಲ್ಲೇಖಗಳು 

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೪
ವರ್ಗ:ಪಕ್ಷಿಗಳು